SMD แตกไลน์เช่าซื้อลิสซิ่ง “เครื่องมือแพทย์-รถพยาบาล” เพิ่มช่องทางสร้างรายได้
บอร์ด SMD ไฟเขียวตั้งบริษัทย่อยใหม่ เดินหน้าให้บริการให้บริการเช่าใช้ เช่าซื้อลิสซิ่ง เครื่องมือแพทย์-รถพยาบาล-รถกู้ชีพ -ธุรกิจบริการดูแลรักษาสุขภาพ หวังขยายฐานลูกค้า เพิ่มช่องทางสร้างรายได้โตยั่งยืน
SMD แตกไลน์เช่าซื้อลิสซิ่ง เครื่องมือแพทย์-รถพยาบาล-ธุรกิจบริการดูแลรักษาสุขภาพ หวังขยายฐานลูกค้า เพิ่มช่องทางสร้างรายได้โต
27 ธ.ค. 2565

บริษัท เซนต์เมด จำกัด (มหาชน) หรือ SMD ระบุว่า ตามมติที่ประชุมคณะกรรมการบริษัท เมื่อวันที่ 26 ธ.ค.65 มีมติอนุมัติการจัดตั้งบริษัทย่อย เพื่อให้บริการเช่าใช้ เช่าซื้อลิสซิ่ง เครื่องมือแพทย์และยานพาหนะ และธุรกิจบริการดูแลรักษาสุขภาพ ทั้งนี้เป็นการขยายฐานคู่ค้าและลูกค้าให้มากขึ้นจากในปัจจุบัน รวมทั้งขยายธุรกิจไปสู่ตลาดรถพยาบาล รถกู้ชีพ และเครื่องมือที่ใช้ในการดูแลสุขภาพต่างๆ ทำให้บริษัทมีรายได้มากขึ้น และเพิ่มศักยภาพในการแข่งขันอย่างยั่งยืนในระยะยาว โดยปัจจุบันบริษัทย่อยดังกล่าวยังไม่ได้ดำเนินการ